Imprecize woarschinlykheden

Imprecize woarschinlykheden of imprecieze woarschynlikheid breidt de klassieke kansrekning ut vo 't geval da 't moeilyk is om juste kansen te geev'n. Dat is handig a' d' informatië schaars is, of ni alles even dudelyk of tegenstrydig is. In zukke situaties kujje nie altyd één precieze kansverdelinge vastleggen. Imprecize woarschinlykheden probeert dan beter weer te geven wat da' we wél weten. Zeker as 't over experts gaat die hun gevoel moeten geven:

 Minschien vin'n ze 't moeilyk vo exacte subjectieve kansen te geev'n, en misschien kun'n ze enkel een interval zeg'n.
 zukken interval lat rumte veur verschill'nde meëningen, en makt 't makkelyker vo meër volk mee te krygen in d' analyse.

 Inleidinge 
Onzekerheid wordt normaal gemodelleerd mè e' kansverdelinge. Die maniere van werken komt van Kolmogorov, Laplace, de Finetti, Ramsey, Cox, Lindley, en nog nen hoop andere. Mo ja, dat is natuurlijk niet deur ied'reën g'accepteerd. 't zyn d'r die zeggen dat er aanpassing'n of verbreeding'n moeten gebeuren van die kansverdelingen, omda' j' verzekers gin exacte kanse ku't geev'n voor elke gebeurtenisse, zeker a' 't er stif winnig over geweët'n is—e' vroeg voorbeeld van die kritiek is van Boole over 't werk va' Laplace—, of a' we byvoorbeeld kansen willen geev'n da' e' groep mee 't akkoörd goat in plekke van één twien.

Categorie:Wiskunde
Categorie:Statistiek